als_Latn dik_Latn sag_Latn
Një shtëpi për zonjushën e familjes..
- Kategoria: Shtepia
- E mërkurë, 30 Nëntor
Pak më tutje, saktësisht përballë shtëpisë, gjendet një shtëpi e tretë, njësoj si dy të parat… por në miniaturë… Nga larg duket si shtëpi kukulle, por duhet të hyjmë brenda që të mund të kuptojmë më shumë… Një shtëpi për zonjushën e familjes...
Vajza, Inva, një bukuroshe 4-vjeçare është kopja e saj.
Jo në imazh, por në veprime. Nuk arrijmë të kuptojmë nëse ia ka ngjitur Manjola pasionet e saj, apo Inva do të bëhet si mami. Në shtëpi ka një tavolinë të vogël, enkas për Invën dhe shoqet apo kushërirat e saj.
-Manjola, po ç’është kjo tavolinë me karrige të vogla?
-Po pse të mos iu shërbejë edhe vajza ime kushërirave të saj, ashtu si unë të rriturve?
E kuptova… Mbetej nga ato marrëdhënie që nuk shpjegohet dot. Inva e adhuronte punën
që Manjola bënte në shtëpi. Edhe nëna e saj, nga ana tjetër, e kishte përfshirë atë. Pjata të vogla, tortë prej plasteline, ishin lodrat e preferuara të Invës.
Por kur dalim pak jashtë të hamë një zup me kek e çokollatë, aty kuptojmë se vajza e saj nuk kishte më asnjë dilemë. Do të kishte pasion arredimin, ëmbëlsirat dhe gatimin. Manjola dhe bashkëshorti i saj, kishin ndërtuar një shtëpi të vogël, kopje me dy të mëdhatë, për vajzën e tyre. Shtëpia kishte gjithçka që ishte e denjë për një zonjushë dhe mikeshat e saj. Katin e parë me një sallon, tualet dhe kuzhinën. Pajisjet ishin të vogla, në miniaturë, të përshtatshme për një fëmijë nën moshën 6 vjeç.
Një pjesë të hapësirës së katit të dytë, e zë një krevat i bukur dhe i rehatshëm i krijuar enkas për zonjusha.
-Manjola, çfarë ke bërë? Mund t’i ndërtojë një prind fëmijës këtë shtëpi?
-Po, sigurisht, kjo është një shtëpi druri që fëmijët jashtë vendit shpesh e kanë. Më mirë një shtëpi druri se një luks i tepruar në rrugë, - na thotë ajo.
Një pjesë të hapësirës së katit të dytë, e zë një krevat i bukur dhe i rehatshëm i krijuar enkas
për zonjusha.
als_Latn pol_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn